**হেমায়েতপুর ল্যাবরেটরি স্কুল এন্ড কলেজ**

**দ্বিতীয় সাময়িক পরীক্ষা -২০২৫ইং**

**শ্রেণী: অষ্টম**

**ইসলাম শিক্ষা**

সময়: ২ ঘন্টা পূর্ণমান: ৭০

**সৃজনশীল প্রশ্ন:** যেকোনো ৪ টির উওর দিতে হবে। ১০×৪=৪০

১। নাজিম সাহেব পাঁচ লক্ষ টাকা ব্যয় করে একটি কৃষি খামার স্থাপন করেন। খামারে বিভিন্ন ধরনের ফসল উৎপন্ন হয়েছে। নাজিম সাহেবের খামারের ফসলের ফলন দেখে তার প্রতিবেশী শিশির সাহেব মনে কষ্ট অনুভব করলেন। ফসল কাটার পূর্বেই প্রলয়ংকারী ঘূর্ণিঝড়ে নাজিম সাহেবের খামারের অধিকাংশ ফসল বিনষ্ট হয়ে যায়। এতে শিশির সাহেব খুশি হলেন। কিন্তু নাজিম সাহেবের খামার ক্ষতিগ্রস্ত হওয়ায় তিনি একটুও বিচলিত হননি। তিনি বললেন, এটা আল্লাহর পরীক্ষা। আমি আল্লাহর পরীক্ষায় উত্তীর্ণ হতে চাই।

ক. ঘৃণা'র আরবি প্রতিশব্দ কী? ১

খ. অহংকার বলতে কী বোঝায়? ব্যাখ্যা কর। ২

গ. শিশির সাহেবের আচরণ আখলাকে যামিমাহ'র কোন বৈশিষ্ট্যের বহিঃপ্রকাশ? ব্যাখ্যা কর। ৩

ঘ. 'নাজিম সাহেবের মনোভাবটির সঠিকতা' পাঠ্যপুস্তকের আলোকে ব্যাখ্যা কর। ৪

২। আকরাম সাহেব দৌলতপুর গ্রামে বসবাস করছেন। তিনি কিছুদিন লক্ষ করছেন এ এলাকার ৬/৭ জন যুবকের একটি দল লোকজনবে নানাভাবে নাজেহাল করছে। তাদের এতই প্রভাব যে তাদেরকে কেউ কিছু বলতে সাহস পায় না। বিভিন্ন ব্যবসায় প্রতিষ্ঠান থেকে তারা অনৈতিকভাবে টাকা তুলছে। তারা এলাকার মেয়েদের স্কুল-কলেজে আসা যাওয়ার পথে কটূক্তি করে। তাদের এ পথ থেকে ফিরিয়ে আনার উপায় খুঁজে বের করার জন্য আকরাম সাহেব এলাকার মসজিদের ইমাম সাহেব ও অন্য মুরব্বিদের সাথে আলাপ আলোচনা করতে লাগলেন।

ক. এইচআইভি (HIV)-এর পূর্ণরূপ কী? ১

খ. দেশপ্রেম বলতে কী বোঝায়? ২

গ. দৌলতপুর গ্রামের কয়েকজন যুবকের কর্মকাণ্ডকে কী বলা যায়? বর্ণনা কর। ৩

ঘ. উদ্দীপকে 'যুবকদের কর্মকাণ্ড হত্যার চেয়েও জঘন্য'- বিষয়টি পাঠ্যপুস্তকের আলোকে ব্যাখ্যা কর। ৪

৩। মুরাদপুর স্কুলের প্রধান শিক্ষক জনাব মমতাজ উদ্দিন শ্রেণিতে পাঠদানকালে নবি-রাসুলের বিভিন্ন কঠিন পরিস্থিতির কথা তুলে ধরেন। তিনি বলেন, তাঁরা যেকোনো বিপদ-আপদে আল্লাহর ইবাদত ও আনুগত্যে অটল ছিলেন। সবসময় হারাম বর্জন করে চলতেন। তিনি এ প্রসঙ্গে আরও বলেন, নবি-রাসুলগণের অনুসৃত এ পথেই সার্বিক কল্যাণ নিহিত রয়েছে।

ক. ভ্রাতৃত্ব কত প্রকার? ১

খ. 'আখলাকে যামিমাহ' কী? ২

গ. উদ্দীপকে কোন বিষয়টি ফুটে উঠেছে? ব্যাখ্যা কর। ৩

ঘ. শিক্ষকের সর্বশেষ উক্তিটির তাৎপর্য বিশ্লেষণ কর। ৪

৪। আবিদা ও আরিফা ওমরাহ পালনে মক্কায় গেলে মসজিদে হেরেম শরীফে নামাজ আদায়কালে ইমামের ধীরে ধীরে ও সুস্পষ্টরূপে কুরআন তিলাওয়াত শুনে মুগ্ধ হয়ে আবিদা বলল, 'কত সহিহ-শুদ্ধ তিলাওয়াত, সত্যিই অপূর্ব!' আরিফা যোগ করে বলল, 'আমি দেখলাম, ইমাম সাহেব কিছু হরফকে মিলিয়ে আবার কিছু হরফকে গোপন করে পড়েন, যা কুরআন তিলাওয়াতকে আকর্ষণীয় করে তুলেছে।'

ক. নাযিরা তিলাওয়াত কাকে বলে? ১

খ. কুরআন মাজিদকে সর্বশ্রেষ্ঠ আসমানি কিতাব বলা হয় কেন? ব্যাখ্যা কর। ২

গ. ইমাম সাহেবের তিলাওয়াতে কোন বিষয়টি ফুটে উঠেছে? ব্যাখ্যা কর। ৩

ঘ. আরিফার উক্তির যৌক্তিকতা বিশ্লেষণ কর। ৪

৫। তথ্যচিত্র-১ : নিজাম একজন শিক্ষিত যুবক। সে ট্রেন টিকিট ক্রয় করতে গিয়ে দেখল, লাইনে একজন মহিলা টিকিটের জন্য দাঁড়িয়ে আছে। তখন সে নিজে মহিলাকে আগে টিকিটের ব্যবস্থা করে দেয়।

তথ্যচিত্র-২ : সিয়াম সীমান্ত রক্ষীবাহিনীর দক্ষ সদস্য। সে অবৈধভাবে আসা চোরাচালান বন্ধ করতে দৃঢ়প্রতিজ্ঞ। কেননা সে মনে করে এর মাধ্যমে আমাদের জন্মভূমির উন্নয়ন বাধাগ্রস্ত হবে।

ক. সমাজসেবা কাকে বলে? ১

খ. 'পরমতসহিষ্ণুতা মানব চরিত্রের প্রশংসনীয় গুণ'- ব্যাখ্যা কর। ২

গ. তথ্যচিত্র-১ এর মধ্যে আখলাকে হামিদাহ'র কোন বিষয়ের প্রতি ইঙ্গিত রয়েছে? ব্যাখ্যা কর। ৩

ঘ. তথ্যচিত্র-২ এর উল্লিখিত বিষয়ের আলোকে সিয়ামের কর্মকাণ্ড মূল্যায়ন কর। ৪

৬। জনাব এম মিয়া তাঁর মেয়ের বিয়েতে এলাকার নামি-দামি লোকদের দাওয়াত দেন। নির্ধারিত দিনে হাজার হাজার লোকের সমাগম হয়। এদের মধ্যে যারা নোংরা পোশাকে এসেছিল তিনি তাদেরকে দুর দুর বলে তাড়িয়ে দেন।

ক. অহংকারের স্তর কয়টি? ১

খ. 'আখলাকে যামিমাহ' বলতে কী বোঝায়? ২

গ. জনাব এম মিয়ার আচরণে কী প্রকাশ পেয়েছে? ব্যাখ্যা কর। ৩

ঘ. জনাব এম মিয়ার আচরণের পরিণতি কুরআন ও হাদিসের আলোকে বিশ্লেষণ কর। ৪

**সংক্ষিপ্ত প্রশ্ন:** যেকোনো ১০ টির উওর দিতে হবে। ১০×২=২০

১। বিশ্বভ্রাতৃত ধারণাটি ব্যাখ্যা কর।

২। মানব জীবনে ধৈর্যের গুরুত্ব লেখ।

৩। পরমতসহিষ্ণুতার সফলতা গুলো লেখ।

৪। অহংকার বলতে কি বুঝ?

৫। ঘৃণার প্রতিকারগুলো লেখ।

৬। ‘সত্য মানুষকে মুক্তি দেয়’ বুঝিয়ে লেখ।

৭। তুমি সন্ত্রাস বলতে কী বোঝ?

৮। অহংকার মূলত কার ভূষণ?

৯। ধৈর্যের স্তর কয়টি ও কী কী?

১০। আখলাক কয় প্রকার ও কি কি?

১১। ঘৃণা শব্দের অর্থ কয়েকটি লেখা।

১২। হত্যা অপেক্ষাও জঘন্য কাজ কি?

**বহুনির্বাচনী প্রশ্ন:** ১০×১=১০

১। ভ্রাতৃত্বকে কয় ভাগে ভাগ করা যায়?

ক. দুই খ. তিন

গ. পাঁচ ঘ.‌সাত

২। সুদিনের সময় আত্মহারা না হয়ে কি করতে হয়?

ক. নীরবতা খ. উল্লাস

গ. ধৈর্যধারণ ঘ. অহংকার

৩। সকল নেক কাজের মূল কথা হলো?

ক. আখলাক খ. উত্তম চরিত্র

গ. আখলাকে যামিমাহ্ ঘ. নিন্দনীয় চরিত্র

৪। মানুষের ভূষণ-

ক. ঈমান খ. জামা

গ. চরিত্র ঘ. সাহস

৫। আখলাকে কয় ভাগে ভাগ করা হয়?

ক. পাঁচ ভাগে খ. চার ভাগে

গ. তিন ভাগে ঘ. দুই ভাগে

৬। কোনটি মানবজীবনের সফলতার চাবিকাঠি?

ক. ধৈর্য্য খ. দেশপ্রেম

গ. ন্যায়পরায়ণতা ঘ. পরমতসহিষ্ণুতা

৭। ধৈর্য শব্দের অর্থ কি?

ক. প্রতিবাদ খ. সহিষ্ণুতা

গ. নিন্দা ঘ. সবগুলোই

৮। উন্নত জাতির জীবন শক্তি কোনটি?

ক. ধৈর্য্য খ. সততা

গ. আখলাক ঘ. দেশ প্রেম

৯। কোন বিষয়টি মানুষের জীবনকে ভারসাম্যপূর্ণ করে?

ক. ভাতৃত্ব খ. সমাজসেবা

গ. দেশ প্রেম ঘ. ধৈর্য

১০। সন্ত্রাসের কারণে ঘটতে পারে-

i. অপমৃত্যু

ii. নিঃস্বতা

iii. সমাজে অশান্তি ও ভয়

নিচের কোনটি সঠিক?

ক. i ও ii খ. i ও iii গ. ii ও iii ঘ. i, ii ও iii