**বাংলাদেশ ও বিশ্বপরিচয়**

**শ্রেণী: ৯ম**

**সিলেবাস:**

১। **সংক্ষিপ্ত প্রশ্ন:** ৭ টি থাকবে ৫ টি দিতে হবে। মানবন্টন: ৫×১=৫

২। **সৃজনশীল প্রশ্ন:** ৩ টি থাকবে ২ টি দিতে হবে। মানবন্টন:১০×২=২০

৩। **বহুনির্বাচনী প্রশ্ন:** ৫ টি থাকবে ৫ টি দিতে হবে। মানবন্টন: ৫×১=৫

**সৃজনশীল প্রশ্ন:**

১। রিফাতের বাবা 'P' দেশের নাগরিক। 'P' দেশের যুদ্ধকালীন সময়ে তিনি আমেরিকায় বসবাস করতেন। নিজ দেশের এ ক্রান্তিলগ্নে তারা কয়েকজন বন্ধু মিলে ওই দেশে বসবাসরত অন্যদের কাছ থেকে অর্থ সংগ্রহ করে নিজ দেশকে সাহায্য-সহযোগিতা করেছেন। তাদের পাঠানো এ অর্থ দিয়ে 'P' দেশের তৎকালীন সরকার যুদ্ধ পরিচালনার কাজে ব্যয় করেন।

ক. 'অপারেশন সার্চলাইট' কাকে বলে?

খ. মুক্তিযুদ্ধে নারীদের ভূমিকা ব্যাখ্যা কর।

গ. বাংলাদেশের মুক্তিযুদ্ধে উদ্দীপকের প্রথমাংশে উল্লিখিত শ্রেণির ব্যাখ্যা দাও। ৩

ঘ. মুক্তিযুদ্ধ পরিচালনার ক্ষেত্রে উদ্দীপকে উল্লিখিত সরকারের ভূমিকা বিশ্লেষণ কর।

২। ১ম অংশ : লুনা তার মায়ের সাথে এক আত্মীয়ের বাসায় বেড়াতে যায়। সেই বাসার দেয়ালে একটি ছবি লাগানো ছিল। ছবিতে একজন লোক কিছু বলছেন এবং তার সামনে অসংখ্য লোক বসে। আছে। লুনা তার মায়ের কাছে ছবিটি সম্পর্কে জানতে চাইলে তিনি বলেন, "এ ছবির ঘটনার সাথে বাংলাদেশের স্বাধীনতা সংগ্রামের ইতিহাস জড়িত।”

২য় অংশ : দ্বিতীয় মহাযুদ্ধের সময় জার্মানি ফ্রান্স দখল করে নিলে জেনারেল ডি গ্যালে লন্ডনে ফ্রান্সের একটি প্রবাসী সরকার গঠন করেছিলেন। সেই সরকারের দৃঢ় পরিচালনার মাধ্যমে জার্মানিদের পরাজিত করে ফ্রান্স নিজেদের সার্বভৌমত্ব অর্জন করেছিল।

ক. রেসকোর্স ময়দানের বর্তমান নাম কী?

খ. জাতি কেন মুক্তিযোদ্ধাদের সূর্যসন্তান মনে করে?

গ. উদ্দীপকের ১ম অংশে বাঙালির স্বাধীনতা অর্জনে কোন ঐতিহাসিক চিত্র ফুটে উঠেছে তা ব্যাখ্যা কর।

ঘ. "দ্বিতীয় অংশে উল্লিখিত বিষয়টির মতো একটি বিষয় বাংলাদেশের স্বাধীনতা অর্জনের ক্ষেত্রে যথেষ্ট ভূমিকা পালন করেছিল।”- বিশ্লেষণ কর।

৩। রফিক তার বাবার সাথে একটি অনুষ্ঠানে গিয়ে দেখতে পেল যে, একটি সরকারের কর্মকর্তা ও কর্মচারীদের সম্মাননা প্রদান করা হচ্ছে এবং তাদের কার্যক্রমের বর্ণনা শুনে তার ইতিহাস জানার কৌতূহল বেড়ে গেল। সে প্রধান অতিথির বক্তব্যে জানতে পারল, এ সরকারের নেতৃত্বেই বাংলাদেশ রাষ্ট্রটির জন্ম হয়। অন্য আরেকদিন তারামন বিবির স্মরণসভায় গিয়ে সে জানতে পারল যে, তার মতো আরও অনেক সাহসী মা-বোনের ত্যাগের মাধ্যমে দেশমাতৃকার যুদ্ধে সফলতা অর্জিত হয়েছে।

ক. পেশাজীবী কারা?

খ. নারীর ক্ষমতায়ন বলতে কী বোঝায়? ব্যাখ্যা কর।

গ. উদ্দীপকে যে সরকারের কথা বলা হয়েছে তার গঠন কাঠামো ব্যাখ্যা কর।

ঘ. উদ্দীপকে স্মরণসভায় তারামন বিবি যে শ্রেণির প্রতিনিধিত্ব করেন, স্বাধীনতা অর্জন ত্বরান্বিত করার ক্ষেত্রে তাদের ভূমিকা ছিল অনস্বীকার্য- বিশ্লেষণ কর।

৪। একটি রাষ্ট্রের 'ক' এলাকা দীর্ঘদিন ধরে 'খ' এলাকাকে বিভিন্ন অজুহাতে নিজেদের অধিকার থেকে বঞ্চিত করে আসছে। এতে 'খ' এলাকার একজন উল্লেখযোগ্য নেতা তাঁর দীর্ঘদিনের আন্দোলনের সফলতাকে কাজে লাগান এবং এলাকার জনগণকে একত্রিত করে। বঞ্চনার বিরুদ্ধে স্বাধীনতার প্রেরণা হিসেবে একটি ভাষণ প্রদান করেন। তাঁর প্রতি ক্ষুব্ধ হয়ে 'ক' এলাকার শাসক তাঁকে আটক করে। পরবর্তীতে তাঁর কিছু বিজ্ঞ সহকর্মী তাঁকে প্রধান রেখেই। নিজেদের মধ্যে দায়িত্ব বণ্টন করেন এবং ঐক্যবদ্ধভাবে তাঁর ভাষণকে বাস্তবে রূপ দেন।

ক. যৌথ কমান্ড কী?

খ. মুক্তিযোদ্ধাদের ঋণ পরিশোধ করা সম্ভব নয় কেন?

গ. উদ্দীপকে উল্লিখিত 'খ' এলাকার উল্লেখযোগ্য নেতার ভাষণটি তোমার পাঠ্যবইয়ের কোন দিকটি নির্দেশ করে? ব্যাখ্যা কর।

ঘ. তুমি কি মনে কর, উদ্দীপকে বর্ণিত্ব কার্যক্রম বাংলাদেশের স্বাধীনতা যুদ্ধকালীন সরকারকে ইঙ্গিত করে? মতামত দাও।

৫। রীমা গত রমজানে ঢাকা থেকে সাতক্ষীরা- নানাবাড়ি বেড়াতে গেল। ওরা খেয়াল করল, নানাবাড়ির সামনের নদীটিতে দিনের কোনো সময় পানিতে ভরা থাকে আবার কখনো পানি নিচে নেমে যায়। একদিন সে নদীর ঘাটে দাঁড়িয়ে ভরা নদী দেখছিল, সে সময়েই পাশের দোকানের টেলিভিশনে মাগরিবের আজান শুনে দৌড়ে বাড়ি এসে ইফতার করতে চাইলে মা বাধা দিয়ে বললেন, "আমাদের এখানে এখনও ইফতারের সময় হয়নি। এখন ঢাকার লোকজন ইফতার করবে।"

ক. মেরুরেখা কাকে বলে?

খ. মঙ্গল গ্রহের রং লাল কেন?

গ. উদ্দীপকের রীমা নদীর পানির যে প্রতিক্রিয়া লক্ষ করেছিল তার কারণ ব্যাখ্যা কর।

ঘ. উদ্দীপকের দুটি স্থানের ইফতারের সময়ের ভিন্নতার কারণ বিশ্লেষণ কর।

৬। ঘটনা-১: শিলু বড় হয়ে জানতে পারে যে, সে সৌরজগতের একটি গ্রহে বসবাস করে। সৌরজগতের এ গ্রহটি ছাড়া অন্য কোনো গ্রহে মানুষ বসবাসের উপযোগী নয়।

ঘটনা-২: শিখা তার বাংলাদেশ ও বিশ্বপরিচয় ক্লাসে জানতে পারে, বছরের এমন দুটো দিন আছে যেদিন রাত ও দিনের দৈর্ঘ্য একই হয়।

ক. আহ্নিক গতি কাকে বলে?

খ. আন্তর্জাতিক তারিখ রেখার প্রয়োজনীয়তা ব্যাখ্যা কর।

গ. ঘটনা-১-এর উল্লিখিত গ্রহটি ব‍্যাখ্যা কর।

ঘ. ঘটনা-২-এ উল্লিখিত বিষয়টির কারণ বিশ্লেষণ কর।

**সংক্ষিপ্ত প্রশ্ন:**

১। ‘'অপারেশন সার্চলাইট' কাকে বলে?

২। স্বাধীনতা ঘোষণার সময় চট্টগ্রামের কালুরঘাট বেতার কেন্দ্রটির নাম কী ছিল?

৩। ২৬শে মার্চ তারিখে কে স্বাধীনতার ঘোষণা করেন?

৪। কারা মুক্তিফৌজ নামে পরিচিত?

৫। পেশাজীবী কারা?

৬। মুক্তিযুদ্ধকালীন ‘চরমপএ’ কী?

৭। মুক্তিযুদ্ধে কাদের অবস্থান ছিল স্বতঃস্ফূর্ত?

৮। যৌথ কমান্ডর কী?

৯। সৌরকলঙ্ক কাকে বলে?

১০। সৌর জগৎ কাকে বলে?

১১। গ্রহ কাকে বলে?

১২। গ্রহাণুপুঞ্জ কাকে বলে?

১৩। বায়ুমণ্ডল কাকে বলে?

১৪। বার্ষিক গতি কাকে বলে?

১৫। অক্ষরেখা কী?

**বহুনির্বাচনী প্রশ্ন:**

১। বাংলাদেশের স্বাধীনতার ঘোষণা দেন কে?

ক) শেখ মুজিবুর রহমান খ) মেজর জিয়াউর রহমান

গ) শহীদ সোহরাওয়াদী ঘ) মওলানা ভাসানী

২। পাকিস্তানি হানাদার বাহিনীর কতজন সৈন্য আত্মসমর্পণ করে?

ক) ৮৩ হাজার খ) ৮৭ হাজার

গ) ৯৩ হাজার ঘ) ৯৭ হাজার

৩। রেসকোর্স ময়দানের বর্তমান নাম কী?

ক) রমনা পার্ক খ) শিশু পার্ক

গ) বোটানিকাল গার্ডেন ঘ) সোহরাওয়ার্দী উদ্যান

৪। ২৫ মার্চের পৈশাচিক গণহত্যার নাম কী ছিল?

ক) অপারেশন জ্যাকপট খ) অপারেশন ফ্রিডম

গ) কিলিং ঘ) অপারেশন সার্চলাইট

৫। প্রতিরক্ষা ব্যবস্থা গড়ে ওঠে-

i. নৌ-বাহিনীর সমন্বয়ে

ii. স্থল বাহিনীর সমন্বয়ে

iii. বিমান বাহিনীর সমন্বয়ে

নিচের কোনটি সঠিক?

ক) i খ) ii

গ) i ও iii ঘ) i, ii ও iii

৬। সকল গ্রহ-উপগ্রহের আলোর উৎস কোনটি?

ক) গ্রহ খ) চাঁদ

গ) ধূমকেতু ঘ) সূর্য

৭। সূর্যে কোন গ্যাসের পরিমাণ সবচেয়ে বেশি?

ক) হিলিয়াম খ) নাইট্রোজেন

গ) হাইড্রোজেন ঘ) সালফার

৮। কিসের প্রভাবে গ্রহগুলো সূর্যের চারদিকে ঘুরে?

ক) আণবিক শক্তির খ) হিলিয়াম গ্যাসের

গ) সূর্যের আলোর ঘ) মহাকর্ষ বলের

৯। নীলাভ বর্ণের গ্রহ কোনটি?

ক) ইউরেনাস খ) নেপচুন

গ) শনি ঘ) মঙ্গল

১০। গ্রহের মূল বৈশিষ্ট্য হলো-

i. নিজস্ব আলো নেই

ii. নিজস্ব তাপ নেই

iii. মহাকর্ষ বল নেই

নিচের কোনটি সঠিক?

ক) i ও ii খ) i ও ii

গ) ii ও iii ঘ) i, ii ও iii