**হেমায়েতপুর ল্যাবরেটরি স্কুল এন্ড কলেজ**

**দ্বিতীয় সাময়িক পরীক্ষা -২০২৫ইং**

**শ্রেণী: ষষ্ঠ**

**ইসলাম শিক্ষা**

সময়: ২ ঘন্টা পূর্ণমান: ৭০

**সৃজনশীল প্রশ্ন:** যেকোনো ৪ টির উওর দিতে হবে। ১০×৪=৪০

১। আবরারকে সবাই ভালোবাসে, আদর করে। পাড়ার যে দুষ্টু ছেলেরা সবসময় মারামারি করে, পরস্পরকে গালি দেয় তারাও আবরারকে ভালোবাসে। তার মা বলেন, সত্যবাদিতা মানুষকে বেহেশতের দিকে পরিচালিত করে, দুনিয়াতে আনে শান্তি। আর মিথ্যাচার নিয়ে যায় দোযখের দিকে।

ক. সত্যবাদিতা বলতে কী বোঝ? ১

খ. মিথ্যাচার কীভাবে দোযখের দিকে নিয়ে যায়? ২

গ. পাড়ার দুষ্টু ছেলেরা কীভাবে আবরারের মতো সবার ভালোবাসা অর্জন করতে পারবে? ব্যাখ্যা কর। ৩

ঘ. ‘সত্যবাদিতা মানুষকে বেহেশতের পথে পরিচালিত করে’—বিশ্লেষণ কর। ৪

২। সত্যবাদিতা সম্পর্কে আমরা একটি ঐতিহাসিক সত্য ঘটনা জানি। এতে রয়েছে অনেক শিক্ষণীয় দিক।

ক. আখলাকে হামিদাহ অর্থ কী? ১

খ. আখলাকে যামিম্মাহ বলতে কী বোঝ? ২

গ. উদ্দীপকে কোন ঘটনার প্রতি ইঙ্গিত করা হয়েছে? ব্যাখ্যা কর। ৩

ঘ. উদ্দীপকে আলোচিত শিক্ষণীয় দিকগুলো ব্যাখ্যা কর। ৪

৩। সুবর্ণ পাঁচ ভাই-বোনের মধ্যে ছোটো। সে সন্তানাদি নিয়ে শহরে থেকে ব্যবসায় করে। কিন্তু গ্রামের বাড়িতে অবস্থানরত পিতামাতার প্রতি কোনো দায়িত্ব পালন করে না। আত্মীয়স্বজনদের সাথেও সম্পর্ক রাখে না।

ক. আখলাক কত প্রকার? ১

খ. বড়োদের সম্মান ও ছোটোদের স্নেহ সম্পর্কে নবি করিম (স.) কী বলেছেন? ২

গ. পিতামাতার প্রতি সুবর্ণের আচরণ শরিয়তের আলোকে ব্যাখ্যা কর। ৩

ঘ. আত্মীয়স্বজনদের প্রতি সুবর্ণের এরূপ মনোভাব কতটা সংগত বলে তুমি মনে কর? আলোচনা কর। ৪

৪। আরেফিন সাহেব একজন বড়ো ব্যবসায়ী। মানুষের জায়গা দখল করে সুরম্য বাড়ি বানিয়েছেন। প্রচুর অর্থ-বিত্ত ও ক্ষমতায় মালিক হওয়ায় ভয়ে কেউ কিছু বলতে পারে না। তিনি নিজে বিলাসবহুল জীবনযাপন করেন, কিন্তু আশেপাশের অনেক হতদরিদ্র মানুষ না খেয়ে থাকলেও সেদিকে তার লক্ষ নেই। ওদিকে আরেফিন সাহেবের সন্তানেরা অনেক রাত পর্যন্ত জেগে থাকে, উচ্চ শব্দে গান-বাজনা ও পার্টির আয়োজন করে। তাদের উচ্চ শব্দের গান-বাজনা ও হৈ-হুল্লোড়ে আশেপাশের সবার জীবন অতিষ্ঠ।

ক. সিদক শব্দের অর্থ কী? ১

খ. পিতামাতা আমাদের জন্য কী করেন? ২

গ. আরেফিন সাহেবের আচরণে কার অধিকার লঙ্ঘিত হয়েছে? ব্যাখ্যা কর। ৩

ঘ. আরেফিন সাহেব ও তার সন্তানদের কর্মকাণ্ডের পরিণতি ইসলামের আলোকে বিশ্লেষণ কর। ৪

৫। তমা পরীক্ষায় প্রথম হওয়াতে ফাইজা ঈর্ষান্বিত হয়ে তমার বদনাম করে। তমা তার বান্ধবীর কাছ থেকে বিষয়টি জানার পর শিক্ষকের দৃষ্টিতে আনলে শিক্ষক ফাইজাকে বলেন, তোমার কাজটা গিবতের অন্তর্ভুক্ত। গিবত সামাজিক বিশৃঙ্খলা ডেকে আনে, এতে সমাজ ও পরিবার ক্ষতিগ্রস্ত হয়। রাসূল (স.) বলেছেন, ‘গিবত বা পরনিন্দা ব্যাভিচার অপেক্ষাও গুরুতর অপরাধ।’

ক. ‘বুহতান’ শব্দের অর্থ কী? ১

খ. গিবত কেন নিন্দনীয়? ব্যাখ্যা কর। ২

গ. গিবত থেকে বাঁচতে হলে ফাইজার করণীয় কী? ব্যাখ্যা কর। ৩

ঘ. উদ্দীপকে বর্ণিত রাসূল (স.)-এর বাণীটির তাৎপর্য মূল্যায়ন কর। ৪

৬। ধনাত্ব্য পিতামাতার অত্যন্ত আদুরে সন্তান নাফিজ। লাগামহীন জীবনযাপন ও বন্ধুদের আড্ডায় পড়ে সে নেশার জগতে ঢুকে পড়েছে। তার আচরণে অস্বাভাবিকতা লক্ষ করে তার পিতা তাকে ডাক্তারের কাছে নিয়ে যান। ডাক্তার তাকে সুন্দর জীবন ও ধর্মীয় অনুশাসন মেনে চলার পরামর্শ দেন।

ক. ‘নেশাজাতীয় যেকোনো দ্রব্যই মদ, আর যাবতীয় মদই হারাম’–বাণীটি কে বলেছেন? ১

খ. ধূমপান ও মাদকাসক্তি বলতে কী বোঝ? ব্যাখ্যা কর। ২

গ. নাফিজকে সুপথে ফিরিয়ে আনতে তোমার পরামর্শ—বর্ণনা কর। ৩

ঘ. ‘ধর্মীয় অনুশাসন পালনে সুন্দর ও পবিত্র জীবনলাভ করা যায়’—উদ্দীপকের আলোকে মূল্যায়ন কর। ৪

**সংক্ষিপ্ত প্রশ্ন:** যেকোনো ১০ টির উওর দিতে হবে। ১০×২=২০

১। প্রতিবেশী কারা?

২। মিথ্যা জঘন্যতম অপরাধ কেন?

৩। সত্যবাদিতার সুফল কি?

৪। মাতা-পিতা আমাদের জন্য কি করেন?

৫। সহপাঠীদের সাথে কেমন আচরণ করা উচিত?

৬। গিব্বত করা কেন নিন্দনীয়?

৭। ধূমপান ও মাদকাসক্তি বলতে কি বুঝায়?

৮। সত্যবাদিতা বলতে কি বুঝ?

৯। পাপের সূচনা হয় কোথায় থাকে?

১০। মানুষ মানুষের বন্ধুত্ব তৈরি হয় কিভাবে?

১১। প্রতিবেশীরা ক্ষুধার্ত হলে আমরা তাদের কি করব?

১২। পিতা-মাতাকে গালি দেওয়া কী?

**বহুনির্বাচনী প্রশ্ন:** ১০×১=১০

১। মানুষের উত্তম আখলাক কোনটি?

ক. অর্থবিত্ত অর্জন করা খ. সত্য কথা বলা

গ. সৎ বন্ধু নির্বাচন ঘ. মিথ্যা কথা বলা

২। সত্যবাদিতার আরবি প্রতিশব্দ কোনটি?

ক. সিদক খ. সাদিক

গ. সিদিক ঘ. সুদুক

৩। সত্যবাদিতা মানুষকে কোন দিকে পরিচালিত করে?

ক. খারাপ পথে খ. পুণ্যের পথে

গ. অসম্মানের পথে ঘ. অবনতির পথে

৪। কোন ব্যক্তি সমাজে ঘৃণিত ও নিন্দনীয়?

ক. গরীব ব্যাক্তি খ. এতিম ব্যাক্তি

গ. সম্পর্ক ছিন্নকারী ঘ. শিক্ষিত নয়

৫। আমরা কিভাবে বাস করি?

ক. একাকী খ. পরিবার মিলে

গ. সমাজবদ্ধ হয়ে ঘ. বন্ধুবান্ধব নিয়ে

৬। ছোটদের প্রতি বড়দের দায়িত্ব?

ক. মারধর করা খ. আদর করা

গ. তিরস্কার করা ঘ. শ্রদ্ধা করা

৭। সহপাঠী কিসের মত?

ক. প্রতিবেশীদের মতো খ. আত্মীয় স্বজনদের মতো

গ. ভাই বোনদের মতো ঘ. শত্রুদের মতো

৮। গিব্বত করা কি ধরনের কাজ?

ক. ভালো কাজ খ. ঘৃণিত কাজ

গ. ন্যায় কাজ ঘ. কল্যাণের কাজ

৯। কোন কাজ নেক আমল ধ্বংস করে দেয়?

ক. হিংসা খ. পরনিন্দা

গ. গালি ঘ. সততা

১০। মিথ্যাবাদীকে মানুষ-

i. ঘৃণা করে

ii. ভয় করে

iii. বিশ্বাস করে

নিচের কোনটি সঠিক?

ক. i ও ii খ. i ও iii গ. ii ও iii ঘ. i, ii ও iii