**হেমায়েতপুর ল্যাবরেটরি স্কুল এন্ড কলেজ**

**দ্বিতীয় সাময়িক পরীক্ষা -২০২৫ইং**

**শ্রেণী: সপ্তম**

**ইসলাম শিক্ষা**

সময়: ২ ঘন্টা পূর্ণমান: ৭০

**সৃজনশীল প্রশ্ন:** যেকোনো ৪ টির উওর দিতে হবে। ১০×৪=৪০

১। সারাদিন অফিসে কাজ করে ক্লান্ত হয়ে বাসায় ফিরেছেন হারুন সাহেব। হঠাৎ পাশের ফ্ল্যাটে কান্নার শব্দ শুনতে পান। তাড়াতাড়ি গিয়ে দেখেন তাদের বাসার ছোটো ছেলেটি হঠাৎ অসুস্থ হয়ে পড়েছে। বাসায় তেমন কেউ নেই যে তাকে হাসপাতালে নিয়ে যাবে। হারুন সাহেব দ্রুত অ্যাম্বুলেন্সের ব্যবস্থা করে ছেলেটিকে হাসপাতালে নিয়ে যান এবং চিকিৎসার ব্যবস্থা করেন।

ক. আখলাক কাকে বলে? ১

খ. হিংশা বলতে কী বোঝায়? ব্যাখ্যা কর। ২

গ. উদ্দীপকে বর্ণিত হারুন সাহেবের কাজটিকে ইসলামের দৃষ্টিতে কী বলা হয়? বুঝিয়ে লেখ। ৩

ঘ. উক্ত কাজের ফলে হারুন সাহেব কী সুফল লাভ করবেন বলে তোমার ধারণা? মতামত দাও। ৪

২। আরমান বার্ষিক পরীক্ষায় প্রথম স্থান অধিকার করে। তার সহপাঠী নীলু আরমানের ভালো ফলাফলে ঈর্ষান্বিত হয়ে তার বিরুদ্ধে বিয়োগদগার করে। শিক্ষক বিষয়টি শুনে তাকে সতর্ক করে বলেন, 'হিংসা পুণ্যকে এমনভাবে ধ্বংস করে দেয় যেমন আগুন লাকড়িতে জ্বালিয়ে ছাই করে দেয়।'

ক. হিংসার আরবি প্রতিশব্দ কী? ১

খ. আমানতের খেয়ানত কোন ধরনের আখলাক? ব্যাখ্যা কর। ২

গ. নীলু হিংসা না করে কী পদ্ধতিতে আরমানের সমতুল্য হতে পারে? ব্যাখ্যা কর। ৩

ঘ. উদ্দীপকে উল্লিখিত হাদিসটির ব্যাখ্যা কর। ৪

৩। পাপ্পুর বাবা একজন ব্যবসায়ী এবং মা একটি বেসরকারি প্রতিষ্ঠানে কর্মরত। বাবা-মায়ের একমাত্র ছেলে পাপ্পু স্কুলে পড়াশোনা করে। কিন্তু ছেলের পড়াশোনা কিংবা কাদের সঙ্গে মেলামেশা করে সে সম্পর্কে বাবা-মা তেমন খোঁজ-খবর রাখতে পারেন না। এ সুযোগে পাপ্পু কিছু খারাপ বন্ধুদের সঙ্গে মিশে রাস্তার মোড়ে দাঁড়িয়ে বিভিন্ন অসভ্যতা, শিস বাজিয়ে কিংবা খারাপ মন্তব্য করে স্কুলগামী মেয়েদের উত্ত্যক্ত করে। এর ফলে উক্ত মেয়েদের মনে ভীতির সঞ্চার হয়, সামাজিক শান্তি বিনষ্ট হয়। সমাজে অস্থিরতা বৃদ্ধি পায়।

ক. 'লোভ'-এর আরবি প্রতিশব্দ কী? ১

খ. ক্ষমার গুরুত্ব উল্লেখ কর। ২

গ. উদ্দীপকে পাপ্পুর আচরণ কোন ধরনের আচরণের অন্তর্ভুক্ত? ব্যাখ্যা কর। ৩

ঘ. পাপ্পুর আচরণের সামাজিক প্রভাব বিশ্লেষণ কর। ৪

৪। রশিদ মিঞা ও জামির আলি কুসুমপুর গ্রামে বসবাস করে। রশিদ মিঞা একজন দিনমজুর। সে সকাল থেকে সন্ধ্যা পর্যন্ত কঠোর পরিশ্রম করে। কিন্তু সে তার পরিশ্রমের মূল্য যথাযথভাবে পায় না। রশিদ মিঞার এ অবস্থা দেখে জামির আলি পরিশ্রম করে অল্প রোজগারে সন্তুষ্ট নয়। সে অধিক পাওার আশায় বিভোর থাকে, লোভে অপরাধমূলক কাজে লিপ্ত হয়। সে অস্ত্র দিয়ে ভয় দেখিয়ে মানুষের টাকা ও মূল্যবান জিনিস ছিনিয়ে নেয়। এতে সমাজের শান্তি-শৃঙ্খলা বিনষ্ট হয়।

ক. শ্রম কী? ১

খ. আখলাকে যামিমাহ্ কাকে বলে? ২

গ. উদ্দীপকে রশিদ মিঞার ক্ষেত্রে কোন বিষয়টি লঙ্ঘিত হয়েছে? ইসলামের দৃষ্টিতে ব্যাখ্যা কর। ৩

ঘ. 'জামির আলির কাজটি একটি সামাজিক অপরাধ।' মন্তব্যটি বিশ্লেষণ কর। ৪

৫। তামিম ও সোহেল একসাথে ব্যবসায় করে। ব্যবসাকে কেন্দ্র করে একদিন তাদের মধ্যে ঝগড়া হয়। ঝগড়ার একপর্যায়ে তামিম সোহেলকে ধরে মারধর করে। তারপর সোহেল প্রতিশোধ নেওয়ার জন্য আরেকদিন তামিমকে আটক করে। এমন সময় তাদের এক বড়ো ভাই মিযান সেখানে উপস্থিত হন এবং তামিমকে ক্ষমা করে দিতে বলেন। তিনি বলেন, মানুষকে ক্ষমা করলে আল্লাহ খুশি হন এবং যে ক্ষমা করে আল্লাহ তার গুনাহ মাফ করে দেন।

ক. পরোপকার কী? ১

খ. আমরা কেন পরোপকার করব? ২

গ. উদ্দীপকে সোহেলের চরিত্রে কোন গুণটির অভাব লক্ষ করা যায়? ব্যাখ্যা কর। ৩

ঘ. 'ক্ষমা করলে আল্লাহ খুশি হন এবং যে ক্ষমা করে আল্লাহ তার গুনাহ ক্ষমা করে দেন'

-উক্তিটি পাঠ্যবইয়ের আলোকে বিশ্লেষণ কর। ৪

৬। সুমন একটি মধ্যবিত্ত ঘরের ছেলে। তার বাবা একজন সামান্য বেতনের চাকরিজীবী। কিন্তু তার বাবা খুব ভালোমানুষ। অল্প বেতনের চাকরিজীবী হওয়া সত্ত্বেও তিনি মানুষকে সাধ্য ও সামর্থ্য অনুযায়ী সাহায্য-সহযোগিতা করেন। কিন্তু সুমন তার বাবার অল্প আয়ে সন্তুষ্ট নয়। তার বাবা তাকে কিছু একটা কিনে দিলে তার পছন্দ হয় না। সে আরো বেশি বেশি চায়। তখন তার বাবা তাকে বলেন, বেশি লোভ করিস না। কথায় আছে, 'লোভে পাপ, পাপে মৃত্যু।'

ক. পরোপকারের আরবি প্রতিশব্দ কী? ১

খ. শালীনতার গুরুত্ব বর্ণনা কর। ২

গ. সুমনের বাবার আচরণে কোন গুণটি প্রকাশ পেয়েছে? ব্যাখ্যা কর। ৩

ঘ. উদ্দীপকের শেষ উক্তিটি পাঠ্যবইয়ের আলোকে বিশ্লেষণ কর। ৪

**সংক্ষিপ্ত প্রশ্ন:** যেকোনো ১০ টির উওর দিতে হবে। ১০×২=২০

১। ক্রোধ বলতে কি বুঝায়?

২। লোভ বলতে কি বুঝায়?

৩। লোভ থেকে বাঁচার উপায় কি?

৪। শ্রমের মর্যাদা বলতে কি বুঝায়?

৫। ক্ষমা গুরুত্ব উল্লেখ কর?

৬। ইহসান শব্দের অর্থ কি?

৭। শালীনতার গুরুত্ব বর্ণনা দাও?

৮। আমানত রক্ষার গুরুত্ব ব্যাখ্যা কর?

৯। আমরা পরোপকার কেন করব?

১০। হিংসা বলতে কি বুঝায়?

১১। ইভটিজিং এর ফলে কি হয়?

১২। ক্রোধের অপকারিতা কী?

**বহুনির্বাচনী প্রশ্ন:** ১০×১=১০

১। আমানত শব্দের অর্থ কি?

ক. গচ্ছিত রাখা খ. উদ্বৃত্ত রাখা

গ. ভোগ করা ঘ. দখলে রাখা

২। আখলাকে যামিদাহ্ কোনটি?

ক. ইভটিজিং খ. ক্রোধ

গ. ঈর্ষা ঘ. পরোপকার

৩। সমাজ বিপর্যয়ের কারণ কোনটি?

ক. অর্থ-সম্পদ খ. অশ্লীল পোশাক

গ. অলসতা ঘ. প্রবাদ

৪। পরোপোকার কার বড় গুণ?

ক. মহান আল্লাহর খ. রাসুলের

গ. মানুষের ঘ. ফেরেশতাদের

৫। আমরা পরিবেশ রক্ষা করব কেন?

ক. সম্পদ আহরণের জন্য খ. খ্যাতি লাভের জন্য

গ. বেঁচে থাকার জন্য ঘ. স্বার্থসিদ্ধির জন্য

৬। আমানত খেয়ানত করা কিসের লক্ষণ?

ক. বড়লোকের লক্ষণ খ. বেইমানের লক্ষণ

গ. শয়তানের লক্ষণ ঘ. মুনাফিকের লক্ষণ

৭। আমানতের বিপরীত শব্দ কোনটি?

ক. খায়িন খ. খিয়ানত

গ. সাদাকাহ ঘ. ইহসান

৮। আখলাকে যামিমাহ্ অর্থ কী?

ক. সুন্দর আচরণ খ. নিন্দনীয় আচরণ

গ. সভ্য আচরণ ঘ. ভালো আচরণ

৯। আল্লাহ্ কোনটিকে হারাম ঘোষণা করেছেন?

ক. মিথ্যা বলা খ. প্রতারণা করা

গ. হিংসা করা ঘ. মাথার অবাধ্যতা

১০। লোভ থেকে বেঁচে থাকার উপায়-

i. ধৈর্য ও অল্পতে তুষ্ট থাকা

ii. তাকদীরের উপর বিশ্বাস রাখা

iii. সহজ-সরল জীবন যাপন করা

কোনটি সঠিক? ক. i ও ii খ. i ও iii গ. ii ও iii ঘ. i, ii ও iii