**হেমায়েতপুর ল্যাবরেটরি স্কুল এন্ড কলেজ**

**দ্বিতীয় সাময়িক পরীক্ষা -২০২৫ইং**

**শ্রেণী: নবম**

**কৃষি শিক্ষা**

সময়: ২ ঘন্টা পূর্ণমান: ৭০

**সৃজনশীল প্রশ্ন:** যেকোনো ৪ টির উওর দিতে হবে। ১০×৪=৪০

১। চিত্রার বাবা নিয়মিত চট্টগ্রামে হালদা নদী থেকে মাছের ডিম সংগ্রহ করে বিক্রি করে আসছেন। কিন্তু এ বছর চিত্রার বাবা আকাশের দিকে তাকিয়ে দীর্ঘশ্বাস নিয়ে বললেন নির্দিষ্ট সময়ে কার্প জাতীয় মাছের ডিম সংগ্রহ করা সম্ভব হবে না। ফলে আয়-রোজগার কমে যাবে। তিনি এলাকায় মৎস্য সপ্তাহ চলাকালে শোভাযাত্রার তথ্য চিত্রের মাধ্যমে মৎস্য সম্পদ কমে যাওয়ার কারণ জানতে পারেন।

ক. আবহাওয়া কাকে বলে? ১

খ. পরিবেশের বিরূপ প্রতিক্রিয়ার একটি ক্ষতিকর দিক ব্যাখ্যা কর। ২

গ. চিত্রার বাবার ডিম সংগ্রহ করতে না পারার কারণ ব্যাখ্যা কর। ৩

ঘ. উদ্দীপকে উল্লিখিত শোভাযাত্রাটি কৃষি উৎপাদনে বৃষ্টিতে কিরূপ প্রভাব ফেলবে বিশ্লেষণ কর। ৪

২। গফুর সাহেব উপকূলবর্তী এলাকার বাসিন্দা। তিনি তার জমিতে ধান চাষ করে জমির অবস্থানজনিত সমস্যা ও পোকামাকড়দের আক্রমণের ফলে ভাল ফসল উৎপাদনে বিফল হন। বছর দুয়েক পরেই গফুর সাহেব প্রচণ্ড জলোচ্ছ্বাসের কবলে পড়েন। এর ফলে তার দুইটি গবাদিপশু মারা যায়। অবশিষ্ট গবাদিপশু বিভিন্ন রোগে আক্রান্ত হয় এবং খাদ্যাভাবে পড়ে। এতে গফুর সাহেব বিপর্যয়ের মুখে পড়েন।

ক. খরা প্রতিরোধ কী? ১

খ. শিম-জাতীয় ফসলের খরায় অভিযোজন প্রক্রিয়া ব্যাখ্যা কর। ২

গ. উদ্দীপকের পরিস্থিতিতে গফুর সাহেব কোন জাতের ধান চাষ করলে ভাল ফলন পাবেন? ব্যাখ্যা কর। ৩

ঘ. তুমি কি মনে কর, অভিযোজন কলা-কৌশলের আশ্রয় নিয়ে গফুর সাহেব বিপর্যয় মোকাবেলা করতে পারতেন? যুক্তিসহ উত্তর দাও। ৪

৩। সিলেট বিভাগের সুনামগঞ্জের জনি প্রায় প্রতি বছরই মে মাস থেকে সেপ্টেম্বর মাসে চল বন্যার শিকার হয়। এজন্য তিনি কৃষি কর্মকর্তার পরামর্শ নেন। কৃষি কর্মকর্তা তাকে খাপ খাওয়ানোর কৌশল হিসেবে প্রয়োজনীয় পরামর্শ দেন।

ক. IPCC এর পূর্ণরূপ লিখ। ১

খ. ফসল ক্ষতির মাত্রার উপর নির্ভর করে খরার শ্রেণিবিভাগ উল্লেখ কর। ২

গ. কৃষি কর্মকর্তার প্রয়োজনীয় পরামর্শ ব্যাখ্যা কর। ৩

ঘ. উপর্যুক্ত উদ্দীপকে উল্লিখিত বন্যার প্রভাব— বিশ্লেষণ কর। ৪

৪। রবি একজন বর্গাচাষি। তিনি গত বছর চার বিঘা জমিতে আমনের চাষ করেছিলেন। কিন্তু আগস্টের খরায় হ্যাঁং তার ধানগুলো শুকিয়ে গেল। এ বছর কৃষি সম্প্রসারণ কর্মকর্তার পরামর্শে কয়েকটি খরা সহিষ্ণু জাতের ধান চাষ করলেন।

ক. সম্পূরক খাদ্য কাকে বলে? ১

খ. রোগ নিরাময়ের চেয়ে রোগ প্রতিরোধ উত্তম কেন? ২

গ. রবির ধান চাষের সমস্যা ব্যাখ্যা কর। ৩

ঘ. রবি ধান চাষের সমস্যা সমাধানের একটি সুপারিশমালা তৈরি কর। ৪

৫। তাজুল একজন মৎস্যচাষি ও মৎস্যপোনা উৎপাদনকারী। কিন্তু জলবায়ু পরিবর্তনের ফলে তার হ্যাচারিতে ডিম ও পোনা উৎপাদন ব্যাহত হচ্ছে।

ক. মৎস্য আহরণে বাংলাদেশের অবস্থান কত? ১

খ. প্রাকৃতিকভাবে মাছের উৎপাদন কেন হ্রাস পাচ্ছে? ২

গ. তাজুলের হ্যাচারিটি যে সমস্যায় পড়েছে তা অনুসন্ধান ও ব্যাখ্যা কর। ৩

ঘ. অভ্যন্তরীণ মুক্ত জলাশয়ে জলবায়ুর পরিবর্তনের বিরূপ প্রভাব আলোচনা কর। ৪

৬। বাংলাদেশের উত্তরাঞ্চলে এ বছর বন্যার প্রভাবে মৎস্য চাষে ব্যাপক ক্ষয়ক্ষতি হয়। যার মূল কারণ জলবায়ু পরিবর্তনের প্রভাব। মাছ চাষ, পোনা উৎপাদন, অভ্যন্তরীণ মুক্ত জলাশয়ের মৎস্য উৎপাদন এবং সামুদ্রিক মৎস্য ক্ষেত্রেও এর প্রভাব বিস্তার করছে।

ক. অভিযোজন কাকে বলে? ১

খ. গোলপাতা সকল পরিবেশে জন্মায় না কেন? ব্যাখ্যা কর। ২

গ. মাছ চাষ ও পোনা উৎপাদনের উপর উদ্দীপকের বিষয়টির প্রভাব ব্যাখ্যা কর। ৩

ঘ. মাছ চাষ ও পোনা উৎপাদনের অভিযোজন কৌশল বিশ্লেষণ কর। ৪

**সংক্ষিপ্ত প্রশ্ন:** যেকোনো ১০ টির উওর দিতে হবে। ১০×২=২০

১। যেকোনো দুইটি শৈত্য সহিষ্ণু ফসলের নাম লিখ।

২। যেকোনো দুইটি শৈত্য সহিষ্ণু ফসলের জাতের লিখ।

৩। গ্রিন হাউস গ্যাসের পরিমাণ বাড়ছে কেন?

৪। বৈশ্বিক তাপমাত্রা বৃদ্ধির দুইটি কারণ লিখ।

৫। ফসলের অভিযোজন ক্ষমতা হারিয়ে ফেলার কারণ কী?

৬। খরা অবস্থায় উদ্ভিদের পাতার কি পরিবর্তন হয় কেন?

৭। দুইটি লবণাক্ততা সহনশীল মাছের নাম লিখ।

৮। দুটি তাপমাত্রা সহনশীল মাছের নাম লিখ।

৯। IPCC এর পূর্ণরুপ লিখ।

১০। জলবায়ু কী?

১১। শৈত্য সহিষ্ণু ফসল কাকে বলে?

১২। খরা কী?

**বহুনির্বাচনী প্রশ্ন:** ১০×১=১০

১। নিচের কোনটি খরা সহিষ্ণু ফসল?

ক. তরমুজ খ. মরিচ

গ. আলু ঘ. টমেটো

২। ‘সৈকত’ কোন ফসলের জাত?

ক. গম খ. আলু

গ. যব ঘ. তাল

৩। কিরণ ও দিশারী কোন ফসলের জাত?

ক. সরিষা খ. আখ

গ. গম ঘ. ধান

৪। লবণাক্ততা সংবেদনশীল কোনটি?

ক. নারিকেল খ. মরিচ

গ. খেজুর ঘ. শিম

৫। নবীন জাতের আমন ধান কোনটি?

ক. সৈকত খ. গৌতম

গ. সুরভি ঘ. কিরণ

৬। শৈত্য বেশি পড়লে কোন ফসলটি ভালো হয়?

ক. আমন ধান খ. বোরো ধান

গ. গোল আলু ঘ. কাঁঠাল

৭। বাংলাদেশর তীব্র খরা হয় কোন জেলায়?

ক. রংপুর খ. দিনাজপুর

গ. কুষ্টিয়া ঘ. বরিশাল

৮। তীব্র খরা প্রবল এলাকা কোনটি?

ক. রাজশাহী খ. রংপুর

গ. ফেনী ঘ. চট্টগ্রাম

৯। বাংলাদেশ কত ভাগ জমি বন্যায় প্লাবিত হয়?

ক. ৫% খ. ২৫%

গ. ৫০% ঘ. ৭৫%

১০। উত্তম লবণাক্ততা সহিষ্ণু উদ্ভিদ হচ্ছে -

i. বার্লি

ii. খেজুর

iii. মসুর

নিচের কোনটি সঠিক?

ক. i ও ii খ. i ও iii গ. ii ও iii ঘ. i, ii ও iii