**সাধারণ বিজ্ঞান**

**শ্রেণী: ৭ম**

**সিলেবাস:**

১। **সংক্ষিপ্ত প্রশ্ন:** ৭ টি থাকবে ৫ টি দিতে হবে। মানবন্টন: ৫×১=৫

২। **সৃজনশীল প্রশ্ন:** ৩ টি থাকবে ২ টি দিতে হবে। মানবন্টন:১০×২=২০

৩। **বহুনির্বাচনী প্রশ্ন:** ৫ টি থাকবে ৫ টি দিতে হবে। মানবন্টন: ৫×১=৫

**সৃজনশীল প্রশ্ন:**

১। জামান সাহেবের স্ত্রী তরকারীতে প্রচুর তৈল ও ঝালজাতীয় মসলা ব্যবহার করেন। ফলে জামান সাহেব প্রায়ই বুকে জ্বালা ও পেটে ব্যথা অনুভব করেন।

ক. হিমোগ্লোবিন কী?

খ. রক্তসংবহন তন্ত্র বলতে কী বোঝ?

গ. জামান সাহেব কী রোগে ভুগছেন? ব্যাখ্যা কর।

ঘ. জামান সাহেবের স্ত্রী এ রোগ প্রতিরোধে কী ব্যবস্থা নিতে পারেন? মতামত দাও।

২। আমান সাহেব একজন ব্যাংক কর্মচারী। তিনি সকাল থেকে রাত পর্যন্ত একটানা পরিশ্রম করেন। পরিশ্রমের সাথে মাত্রাতিরিক্ত ধূমপান করেন। সারা দিন হাঁটা-চলা হয় না বললেই চলে। হঠাৎ একদিন অফিস থেকে ফিরে বুকের বাঁদিকে ব্যথা অনুভব করলেন। কিছুক্ষণের মধ্যে ব্যথা তীব্র হলো। তিনি বেহুঁশ হয়ে পড়লেন।

ক. লালার এনজাইমের নাম কী?

খ. রক্তরসের দুটি প্রধান কাজ উল্লেখ কর।

গ. আমান সাহেবের রোগটির সম্ভাব্য কারণসমূহ অনুমান কর।

ঘ. এ রোগের আক্রমণ হতে রক্ষা পাওয়ার বিভিন্ন উপায় সম্পর্কে পরামর্শ দাও।

৩। (ⅰ) O2 (ii) H₂SO₄ (iii) F₂ (iv) NaCl

ক. প্রকৃতিতে পাওয়া মৌলিক পদার্থের সংখ্যা কতটি?

খ. সংকেত বলতে কী বোঝায়?

গ. উদ্দীপকের বস্তুগুলোর মধ্যে কোনগুলো মৌলিক পদার্থ বিশ্লেষণ কর।

ঘ. উদ্দীপকের (ii) ও (iv) নং পদার্থ বিশ্লেষণ করলে কোন কোন পদার্থ পাওয়া যাবে তা বিশ্লেষণ কর।

৪। Ca + Cl2→ CaCl2

ক. প্রতীক কাকে বলে?

খ. H এবং H₂ আলাদা কীভাবে? ব্যাখ্যা কর।

গ. উদ্দীপকে উৎপন্ন পদার্থটি একটি যৌগিক পদার্থ কেন? ব্যাখ্যা কর।

ঘ. ডাল্টনের পরমাণুবাদের আলোকে উদ্দীপকটি মূল্যায়ন কর।

৫। (i) চিনি (ii) পানি (iii) বাতাস

ক. ম্যাগনেসিয়াম অক্সাইডের সংকেত লেখ।

খ. অণু কয় প্রকার ও কী কী? ব্যাখ্যা কর।

গ. উদ্দীপকের (i) এবং (ii) যৌগিক পদার্থ কিন্তু (iii) যৌগ নয়- যুক্তিসহ ব্যাখ্যা কর।

ঘ. উদ্দীপকের (i) এবং (ii) কে একত্রে মিশ্রিত করলে যে পদার্থটি তৈরি হয় সেটি এবং (iii) নং পদার্থের মধ্যে পার্থক্য আছে কি না- যুক্তিসহ বিশ্লেষণ কর।

**সংক্ষিপ্ত প্রশ্ন:**

১। পরিপাক কাকে বলে?

২। রক্ত কী?

৩। রক্তরস কাকে বলে?

৪। পাচক রস কী?

৫। ধমনী কী?

৬। রক্তনালী কী?

৭। হরমোন কাকে বলে?

৮। রক্তসংবহনতন্ত কী?

৯। মৌলিক পদার্থ কাকে বলে?

১০। যৌগিক পদার্থ কাকে বলে?

১১। পরমাণু কী?

১২। অনু কী?

১৩। প্রতীক ও সংকেত কী?

১৪। সার্বজনীন দ্রাবক কী?

১৫। লোহা ও তামা কী ধরনের পদার্থ?

**বহুনির্বাচনী প্রশ্ন:**

১। দেহের সবচেয়ে বড়ো গ্রন্থি কোনটি?

ক) অগ্ন্যাশয় খ) আন্তিক গ্রন্থি

গ) গ্যাস্টিক গ্রন্থি ঘ) যকৃৎ

২। খাদ্য খেলে তার পরিপাক কোথায় আরম্ভ হয়?

ক) পাকস্থলীতে খ) গলবিলে

গ) মুখগহ্বরে ঘ) বৃহদান্ত্রে

৩। লালা এক প্রকার কি বর্ণের তরল পদার্থ?

ক) বর্ণহীন খ) হলুদ বর্ণের

গ) লাল বর্ণের ঘ) সাদা বর্ণের

৪। হৃদপিন্ডের রোগ নিচের কোনটি?

ক) হাম খ) নিউমোনিয়া

গ) হৃদরোগ ঘ) ব্রঙ্কাইটিস

৫। রক্তকণিকা হচ্ছে —

i) লোহিত রক্তকণিকা

ii) শ্বেত রক্তকণিকা

iii) ও অনুচক্রিকা

নিচের কোনটি সঠিক?

ক) i খ) i ও ii

গ) i ও iii ঘ) i, ii ও iii

৬। ‘এটমস’ শব্দের অর্থ কোনটি?

ক) অবিভাজ্য খ) বিভাজ্য

গ) সামান্য বিভাজ্য ঘ) সম্পূর্ণ বিভাজ্য

৭। মরিচা কী?

ক) সালফার ডাইঅক্সাইড খ) আয়রন অক্সাইড

গ) ম্যাগনেসিয়াম অক্সাইড ঘ) সোডিয়াম ক্লোরাইড

৮। ডেমোক্রিটাস কোন দেশের দার্শনিক?

ক) ফ্রান্স খ) গ্রিক

গ) জার্মান ঘ) ইংরেজি

৯। অক্সিজেন পরমাণুতে কয়টি ইলেকট্রন রয়েছে?

ক) ৯টি খ) ৮টি

গ) ৪টি ঘ) ২টি

১০। অক্সিজেন একটি–

i) যৌগিক পদার্থ

ii) মৌলিক পদার্থ

iii) মিশ্র পদার্থ

নিচের কোনটি সঠিক?

ক) i খ) ii

গ) i ও iii ঘ) i, ii ও iii